বাংলাদেশের কবিতা গত কয়েক দশক ধরে এই স্বাতন্ত্র্য-বৈশিষ্ট্যের পথ ধরে চলেছে এবং কবিতার শৈল্পিক প্রকাশ ঘটিয়েছে, এখনও ঘটিয়ে চলেছে। কবিব্যক্তিত্বের অনন্য এককতা সেখানে প্রধান হয়ে উঠেছে। তারুণ্য ও যৌবনের বিষয় ভাবনা এবং প্রাকরণিক আকর্ষণ; সময় সেক্ষেত্রে একটি গুরুত্বপূর্ণ মাত্রা। আর তা যেমন আত্মপ্রকাশের তেমনি আত্মবৈশিষ্ট্য পরিস্ফুট করে তোলার সহায়ক। প্রেম-ভালোবাসা তখন অন্যতম মাধ্যম হয়ে দাঁড়ায়।